b"\n_START_ARTICLE_\nDerby Junction F.C.\n_START_PARAGRAPH_\nDerby Junction Football Club var en amat\xc3\xb8rfodboldklub i Derby, England. Klubben var aktiv i 1880'erne og 1890'erne, hvor klubben bl.a. n\xc3\xa5ede semifinalen i FA Cup 1887-88 og var med til at grundl\xc3\xa6gge Midland League i 1890. Holdet spillede sine hjemmekampe i Derby Arboretum._NEWLINE_Derby Junction var oprindeligt et hold for tidligere elever fra Junction Street School, og den blev opd\xc3\xb8bt til Derby Junction i 1885. Deres bedste FA Cup-resultat blev opn\xc3\xa5et i s\xc3\xa6sonen 1887-88, hvor de p\xc3\xa5 vej til semifinalen bl.a. besejrede de forsvarende mestre, Blackburn Rovers FC. I semifinalen tabte de til de senere vindere af turneringen, West Bromwich Albion FC. Den n\xc3\xa6ste s\xc3\xa6son blev Derby Junction sl\xc3\xa5et ud i f\xc3\xb8rste runde af bysb\xc3\xb8rnene fra Derby County FC._NEWLINE_Visse kilder h\xc3\xa6vder, at klubben blev oprettet i begyndelsen af 1880'erne. Den blev nedlagt i 1895, da professionalismen for alvor begyndte at f\xc3\xa5 fodf\xc3\xa6ste i engelsk fodbold."